Програм социјалне заштите

У сарадњи са Центром за социјални рад школа брине о социјалној заштити.
Циљ је пружање помоћи ученицима са поремећајима у понашању, васпитно запуштеним или угроженим ученицима, ученицима који долазе из породица са проблематичним односима, упознавање и праћење социјалних прилика ученика и пружање помоћи деци из тешких породичних прилика – упућивање на извршење социјално – заштитних мера, упућивање родитеља на остваривање права и извршавање родитељских обавеза.
Програм социјалне заштите :
• Прибављање радног материјала за децу  лошег материјалног статуса
• Набавка књига
• Гратис путовања на излете
• Осигурање ученика
• Бесплатна ужина
• Подршка ученицима којима је потребна подршка стручног лица
• Хуманитарне акције на нивоу школе
• Подела пакетића за нову годину и у другим приликама
• Поштовање интегритета и личности детета
Носиоци активности су сви – ученици, наставници, стручна служба, директор и родитељи.
Начин реализације: Активности се прво реализују у школи где стручни сарадници уз сарадњу учитеља уочавају социјални проблем назависно да ли је повезан са понашањем ученика и/или чланова породице. Уколико је потребно, стручни сарадник обавештава Центар за социјални рад који даље преузима потребне активности у складу са својим овлашћењима.
